Kuidas elada sajani, aga veel 90selt möllu teha? Vikerraadio uus sari annab vastused! | Info | ERR
“See pole saade eakatest ega üldsegi ainult eakatele. Saadet peaksid kuulama kõik, eriti noored, kes tahavad elada pika ja tegusa elu, aga sealjuures olla terved ning õnnelikud ka veel 90-aastaselt,” ütleb saatejuht Marju Himma.
10-osaline saatesari kannab ebatavaliselt pikka pealkirja “Kuidas elada sajani, aga veel 90selt möllu teha”, saate idee tekkis Vikerraadio eelmisel peatoimetajal Riina Rõõmusel juba mitme aasta eest. "Tänavu, Eesti Vabariigi 100. sünnipäeval on just õige aeg hea idee teoks teha," leiavad saate tegijad, ERRi teadusportaali Novaator ajakirjanikud Marju Himma, Allan Rajavee ja Linda Eensaar.